**Javno povabilo podjetjem k udeležbi na** **Usposabljanje o finančnih instrumentih za rast, razvoj in preoblikovanje podjetij 2025 (FI-MSP 2025)**

SPIRIT Slovenija, javna agencija, objavlja, na podlagi spremembe Programa dela in Finančnega načrta za leto 2025 in 2026, sprejetega na 55. redni seji sveta agencije, dne 15. 7. 2025, h kateremu je Ministrstvo za gospodarstvo, turizem in šport podalo soglasje dne 5. 8. 2025, št. 302-50/2024-2180-70, Javno povabilo za usposabljanje podjetji na področju uporabe finančnih instrumentov za rast in razvoj.

Usposabljanje bo SPIRIT Slovenija, javna agencija izvedla v sodelovanju z Ljubljansko borzo, d. d., Ljubljana. Program usposabljanja se izvaja v letu 2025 **pilotno. K prijavi na usposabljanje** vabimo predvsem  **podjetjem**, ki želijo okrepiti znanja za nadaljnjo rast, razvoj in preoblikovanje poslovanja z možnostjo izdaje finančnih instrumentov.

Ukrep se izvaja po shemi de minimis pomoči »Program ukrepov MGTŠ za spodbujanje podjetništva in konkurenčnosti v obdobju 2024–2030 – de minimis« (št. sheme: M001-2632616-2024, M001-2632616-2024/I, M001-2632616-2024/II).

**Zakaj se udeležiti?**

Program je namenjen lastnikom podjetij in zaposlenim na vodilnih in odločevalskih mestih v podjetjih, ki želijo:

* pridobiti **praktična znanja o** kapitalskem trgu in možnostih financiranja,
* razviti **učinkovito** finančno strategijo za rast in stabilnost,
* spoznati **možnosti** financiranja podjetij in njihove rasti,
* prenosa lastništva v družinskih podjetjih, tudi preko M&A postopkov,
* prisluhniti **izkušnjam slovenskih podjetij**, ki so že stopila na borzo.

**Ključne informacije:**

* **Termin izvedbe:** oktober – november 2025
* **Način izvedbe:** v živo (Ljubljana)
* **Obseg:** 5 modulov, vsak modul bo v povprečju trajal od 6 do 8 ur in bo vključeval:
	+ - pripravo podjetja na vsebino modula (samostojno delo in uvodna gradiva),
		- predavanja in razprave s strokovnjaki,
		- delo na praktičnih primerih in študijah primerov,
		- mreženje med udeleženci,
		- individualna vprašanja in svetovanje s predavatelji.
* **Udeležba:** obvezna na vsaj 4 modulih
* **Predavatelji:** priznani strokovnjaki s področja financ, kapitalskega trga, prenosa lastništva in podjetniškega nasledstva
* **Kotizacija:** brezplačno (SPIRIT Slovenija, javna agencija izvajala program v partnerstvu z Ljubljansko borzo, sredstva za izvedbo pilotnega programa usposabljanja so zagotovljena s strani Ministrstva za gospodarstvo, turizem in šport)
* **Število mest:** največ 15 udeležencev
* **Prijave:** do vključno 2.10.2025 do 23.59.59

**Program usposabljanja po modulih:**

1. **Uvod v kapitalski trg** (7. 10. 2025)
2. **Vzpostavitev finančne strategije** (14. 10. 2025)
3. **Financiranje podjetij** (21. 10. 2025)
4. **Prenos lastništva v družinskih podjetjih** (4. 11. 2025)
5. **Prednosti kotacije – praktične izkušnje slovenskih podjetij** (11. 11. 2025)

**Prijava in dodatne informacije**

V letu 2025 se program FI-MSP (Usposabljanje o finančnih instrumentih za mala in srednje velikih podjetjih) izvaja pilotno, zato je v omejeno število udeležencev v programu prostora za **15 podjetij/udeležencev**.

Rok za oddajo vlog je 02. 10. 2025.

**Pogoji za udeležbo:**

* Podjetje/prijavitelj je malo ali srednje podjetje (po določbah Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24) s sedežem v RS;
* kot udeleženec je prijavljen zaposleni v podjetju, ki ima lastništvo ali delovno razmerje v podjetju. Program je namenjen predvsem odgovornim osebam za financiranje in investicije podjetja (direktor, finančni direktor, direktor računovodstva oz. druga pristojna oseba).
* da podjetje na dan oddaje vloge nima neporavnanih zapadlih finančnih obveznosti v višini 50 eurov ali več do ministrstva oziroma njegovih izvajalskih institucij (Slovenskega podjetniškega sklada, Javne agencije Republike Slovenije za spodbujanje investicij, podjetništva in internacionalizacije), pri čemer neporavnane obveznosti izhajajo iz naslova pogodb o sofinanciranju oz. o dodelitvi javnih sredstev in so bile kot neporavnane in zapadle spoznane v pravnomočni odločbi pristojnega organa.
* da podjetje v obdobju zadnjega leta, šteto za nazaj od dneva oddaje vloge, nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge); šteje se, da vlagatelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge.
* da podjetje ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in ni v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US, 102/23, 25/25 – odl. US in 40/25) in ni v postopku likvidacije ali izbrisa po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24).
* da podjetje ne prejema in ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb v težavah (Uradni list RS, št. 5/17) in ni podjetje v težavah skladno z 18. točko 2. člena Uredbe Komisije 651/2014/EU.
* da podjetje ni podjetje težavah kot jih določajo a, b in e točke 18. točke 2. člena Uredbe 651/2014/EU.
* da podjetje nima prepovedi poslovanja v razmerju do ministrstva oz. v razmerju z izvajalskima institucijama (Slovenski podjetniški sklad, Javna agencija Republike Slovenije za spodbujanje investicij, podjetništva in internacionalizacije) v obsegu, kot izhaja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 - ZZPri).
* Do pomoči na podlagi priglašene sheme de minimis niso upravičena podjetja (upravičenci/prejemniki), dejavna v:
	+ primarni proizvodnji ribiških proizvodov in proizvodov iz akvakulture;
	+ predelavi in trženju ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg;
	+ primarni proizvodnji kmetijskih proizvodov;
	+ predelavi in trženju kmetijskih proizvodov:
		- kadar je znesek pomoči določen na podlagi cene oziroma količine takih proizvodov, ki so nabavljeni od primarnih proizvajalcev ali jih je na trg dalo zadevno podjetje;
		- kadar je pomoč pogojena s tem, da se delno ali v celoti prenese na primarne proizvajalce.

Če je podjetje dejavno v enem od zgoraj navedenih sektorjev, obenem pa je dejavno v enem ali več drugih sektorjev, ki niso navedeni zgoraj, ali opravlja še druge dejavnosti v sektorjih, ki niso zgoraj navedeni, se pomoč de minimis lahko dodeli za nenavedene sektorje ali dejavnosti, pod pogojem, da se, na primer z ločevanjem računovodskih izkazov, zagotovi, da dejavnosti v zgoraj navedenih sektorjih niso deležne pomoči de minimis

* da dejanski lastnik(i) družbe v skladu z Zakonom o preprečevanju pranja denarja in financiranja terorizma (Uradni list RS, št. [48/22](https://www.uradni-list.si/glasilo-uradni-list-rs/vsebina/2022-01-0977), [145/22](https://www.uradni-list.si/glasilo-uradni-list-rs/vsebina/2022-01-3606), [17/25](https://www.uradni-list.si/glasilo-uradni-list-rs/vsebina/2025-01-0583) in [56/25](https://www.uradni-list.si/glasilo-uradni-list-rs/vsebina/2025-01-2269) ) ni(so) vpleten(i) v postopke pranja denarja in financiranja terorizma.
* da podjetje ni v postopku vračanja neupravičeno prejete državne pomoči, na osnovi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti.
* da podjetje za iste upravičene stroške in aktivnosti, ki so predmet financiranja v tem razpisu, ni in ne bo pridobilo sredstev iz drugih javnih virov (sredstev evropskega, državnega ali lokalnega proračuna) - prepoved dvojnega financiranja.
* da podjetje nima neporavnanega vračila preveč izplačane pomoči po pravilu de minimis ali državne pomoči na podlagi predhodnega poziva ministrstva, pristojnega za finance.
* da skupni znesek pomoči, dodeljen enotnemu podjetju na podlagi pravila »de minimis« ne presega 300.000 evrov v obdobju zadnjih treh let, ne glede na obliko ali namen pomoči.

**Stroški udeležbe v programu:**

* Vsa podjetja, ki bodo vključena v to usposabljanje, bodo s SPIRIT Slovenija, javno agencijo podpisala sporazum o sodelovanju. Za vključena podjetja predstavlja usposabljanje, **v višini 2.440,00 EUR** »de minimis« pomoč, na osnovi sheme: »Program ukrepov MGTŠ za spodbujanje podjetništva in konkurenčnosti v obdobju 2024–2030 – de minimis« (št. sheme: M001-2632616-2024, datum potrditve sheme: 13. 3. 2024; trajanje sheme: do 31. 12. 2030) (v nadaljevanju: shema de minimis) oz. skladno z vsakokrat veljavno shemo de minimis pomoči. SPIRIT Slovenija, javna agencija bo o prijavi na povabilo preverilo skupni znesek pomoči, dodeljen enotnemu podjetju, na podlagi pravila »de minimis«, saj ta ne sme presegati največje intenzivnosti pomoči ali zneska »de minimis« pomoči, kot določa shema pomoči »de minimis«. Skupni znesek pomoči, dodeljen enotnemu podjetju / končnemu prejemniku / upravičencu na podlagi pravila »de minimis« ne sme presegati 300.000,00 EUR v obdobju zadnjih treh let, pri čemer se upoštevajo datumi odobritve pomoči za prvo leto se upošteva leto odobritve pomoči. Omenjeni znesek se zniža na vrednost 100.000,00 EUR za podjetja, ki delujejo v komercialnem cestnem tovornem prevozu, ne sme pa se uporabljati za nabavo vozil za cestni prevoz tovora. Pomoč, prejeta po pravilu »de minimis«, se ne sme kumulirati z državno pomočjo v zvezi z istimi upravičenimi stroški, če bi se s takšno kumulacijo presegla največja intenzivnost pomoči ali znesek pomoči, določen za posebne okoliščine vsakega primera v Uredbi Komisije 651/2014/EU ali sklepu Komisije. Pomoč »de minimis«, ki ni dodeljena za določene upravičene stroške ali je navedenim stroškom ni mogoče pripisati, se lahko kumulira z drugo državno pomočjo, dodeljeno na podlagi Uredbe Komisije 651/2014/EU ali sklepa Komisije.

**Prijava mora vsebovati:**

1. izpolnjeno elektronsko prijavnico z izjavo odgovorne osebe podjetja,
2. kopijo potrdila o pridobljeni izobrazbi,
3. dokazilo o zaposlitvi v upravi/vodstvu podjetja

 **Kriteriji za izbor udeležencev**

V primeru, da bo prijavljenih več kot 20 kandidatov, bo izbor temeljil na naslednjih kriterijih (po pomembnosti):

1. **Podjetja z izkazanim interesom za izdajo finančnih instrumentov** kot vira financiranja (rast, zadolževanje) ali z namenom prenosa lastništva.
2. **Velikost podjetja:** prednost imajo zrela mala in srednja podjetja s potencialom rasti in internacionalizacije.
3. **Geografska raznolikost:** zagotavljanje enakomerne zastopanosti podjetij iz različnih regij Slovenije.
4. **Čas prijave:** ob enakih izpolnjenih kriterijih velja pravilo zgodnejše oddaje prijave (»first come, first served«).

**Rok in način oddaje prijave**

Vlogo je potrebno izpolniti in oddati elektronsko v spletni aplikaciji JRP[[1]](#footnote-1) najkasneje do 2.10.2025 do 23.59.59, ki je dostopna na spletnem naslovu <https://jrp.spiritslovenia.si>. V spletno aplikacijo JRP se je treba ob prvi uporabi registrirati skladno z Navodili za izpolnjevanje obrazcev v sami aplikaciji. Registrirani uporabnik spletne aplikacije JRP lahko dostopa do vloge vlagatelja le v primeru, da je s strani vlagatelja za to pooblaščen. Pooblastilo uredi v spletni aplikaciji JRP. Vloge po poteku roka iz tega odstavka ne bo mogoče oddati v spletni aplikaciji JRP. Vse vloge, ki bodo prispele fizično po pošti na naslov SPIRIT Slovenija, javna agencija oziroma na kakšen koli način, ki ne bo elektronski preko navedene spletne aplikacije, bodo zavržene.

Z izbranimi udeleženci programa, bo sklenjena pogodba.

SPIRIT Slovenija,

javna agencija za spodbujanje investicij, podjetništva in internacionalizacije

Tamara Zajec Balažič

Direktorica

Priloge:

1. Pogodba o sodelovanju
2. Obrazec za prijavo »de minimis« pomoči
1. **Besedi »izpolniti« in »oddati« nista sopomenki za besedo »podpisati«. Navodila za podpis vloge:** Ob zaključku vnosa podatkov v spletni obrazec za pripravo vloge in po vnosu vseh zahtevanih prilog se kreira PDF dokument (e-vloga), ki vsebuje spremni dopis, ovojnico, izpolnjeno vlogo in seznam vseh prilog. Ta PDF dokument je potrebno podpisati s kvalificiranim digitalnim potrdilom skladno z Navodili za izpolnjevanje obrazcev v spletni aplikaciji. Vloga na javni razpis mora biti podpisana s kvalificiranim digitalnim potrdilom **samostojnega zakonitega zastopnika** podjetja (vlagatelja), oziroma v primeru skupnega zastopanja **več zakonitih zastopnikov** podjetja (vlagatelja), ki skupaj zagotavljajo zakonito zastopstvo. Podpisuje se s kvalificiranim digitalnim potrdilom, ki je veljavno in preverljivo v AJPES servisu Evidenca digitalnih potrdil (eEDP). Podpisovanje vloge za oddajo preko drugih pooblaščencev je možno ob predložitvi pooblastila. Če vloga ni podpisana s strani zakonitega zastopnika vlagatelja (ali več njih v primeru skupnega zastopanja), mora vlagatelj predložiti pooblastilo za podpis vloge. Če pooblastilo ni predloženo, bo vlagatelj pozvan k predložitvi pooblastila in odobritvi predhodnih ravnanj osebe, ki vlogo podpiše. V kolikor vlagatelj ustreznega pooblastila z odobritvijo preteklih ravnanj ne bo predložil, bo vloga zavržena. [↑](#footnote-ref-1)